32002R1163
L 170/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1163/2002 НА КОМИСИЯТА
от 28 юни 2002 година
за изменение на Регламент (ЕО) № 1501/95 по отношение на условията за изплащане на възстановяванията при износ на зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1666/2000 на Комисията (2), и по-специално член 13, параграф 11 от него,
като има предвид, че:
(1)
Член 3 от Регламент (ЕО) № 800/1999 на Комисията от 15 април 1999 г. относно определяне на общи подробни правила за прилагане на режима на възстановявания при износ на селскостопански продукти (3), последно изменен с Регламент (ЕО) № 2299/2001 (4), предвижда, когато диференцирано възстановяване се прилага за дадена трета страна, правото на възстановяване да се придобива при осъществяване на внос в тази трета страна. Членове 14, 15 и 16 от посочения регламент определят условията за изплащане на възстановяването, когато се прилага диференцирано възстановяване, както и документите, които трябва да се представят като доказателство, че продуктът е пристигнал на местоназначението си.
(2)
Когато се прилага диференцирано възстановяване, член 18, параграфи 1 и 2 от Регламент (ЕО) № 800/1999 предвиждат част от възстановяването, изчислена съгласно най-ниския размер за възстановяване, да се изплаща при заявяване от страна на износителя, след като бъде представено доказателство, че продуктът е напуснал митническата територия на Общността.
(3)
Регламент (ЕО) № 1501/95 на Комисията от 29 юни 1995 г. относно определяне на някои подробни правила за прилагането на Регламент (ЕИО) № 1766/92 на Съвета относно предоставянето на възстановявания при износ на зърнени култури и мерките, които е необходимо да се предприемат в случай на затруднения във функционирането на пазара на зърнени култури (5), последно изменен с Регламент (ЕО) № 602/2001 (6), предвижда изключения от Регламент (ЕО) № 800/1999 в резултат на търговско споразумение, сключено през 2000 г. за премахване на възстановяванията за обикновената пшеница, брашното и триците, изнасяни за Полша.
(4)
Наскоро бяха сключени търговски споразумения между Европейската общност и Естония, Латвия и Литва (балтийските държави), установяващи някои изключения под формата на тарифни квоти на Общността за някои селскостопански продукти, както и пълното либерализиране на търговията с други селскостопански продукти. В сектора на зърнените култури едно от изключенията е премахването на възстановяванията за повечето продукти, посочени в член 1, параграф 1 от Регламент (ЕИО) № 1766/92.
(5)
Член 7а от Регламент (ЕО) № 1162/95 на Комисията от 23 май 1995 г. относно определяне на специални подробни правила за прилагането на режима от лицензии за внос и износ на зърнени култури и ориз (7), последно изменен с Регламент (ЕО) № 1006/2002 (8), предвижда специални мерки за износ в Полша и Балтийските държави.
(6)
Следователно трябва да се вземат предвид тези специални мерки, които трябва да влязат в сила на 1 юли 2002 г., за да не се налагат ненужни разходи на износителите, които търгуват с въпросните трети страни. За тази цел при определяне на най-ниския размер на възстановяване не трябва да се взема предвид фактът, че за въпросното местоназначение не е определено възстановяване.
(7)
Разпоредбите на Регламент (ЕО) № 1501/95, съдържащи изключенията от Регламент (ЕО) № 800/1999, следователно трябва да се адаптират, така че да се вземат предвид новите търговки споразумения с балтийските държави;
(8)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 13а от Регламент (ЕО) № 1501/95 се заменя със следното:
„Член 13а
1. Като изключение от член 16 от Регламент (ЕО) № 800/1999на Комисията (9), когато диференцирането на възстановяването е резултат единствено от това, че не е определено възстановяване за местоназначенията, посочени в приложение IV към Регламент (ЕО) № 1162/95, не се изисква доказателство, че митническите формалности по вноса са извършени, за да бъде изплатено възстановяването за продуктите, изброени в това приложение.
2. Фактът, че не е определено възстановяване при износ на продуктите, изброени в приложение IV към Регламент (ЕО) № 1162/95, за местоназначенията, посочени в него, не се взема предвид при определяне на най-ниския размер на възстановяването по смисъла на член 18, параграф 2 от Регламент (ЕО) № 800/1999.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 юли 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юни 2002 година.